# Frontera entre Algèria i el Níger

La frontera entre Algèria i el Níger és la línia fronterera, de traçat est-oest, al Desert del Sahara, és hereu de la colonització francesa i separa el sud d'Algèria (wilayes d'Illizi i Tamanrasset) del nord-oest del Níger (regió d'Agadez) a l'Àfrica Septentrional. Té 951 km de longitud

## Història

El traçat finalment va ser aprovat per la ratificació del costat algerià el 28 de maig de 1983 de la convenció d'amollonament entre els dos països, signat el 5 de gener de 1983 per Brahim Aissa, ambaixador algerià a Niamey, i el president nigerí Seyni Kountché.
* La primera línia de la frontera entre Algèria i els seus veïns del sud data del 7 d'abril de 1905, que no era un tractat internacional pròpiament dit sinó una convenció de delimitació dels territoris francesos signat entre el Ministre de colònies Stephen Clémentel (que representa l'Àfrica Occidental Francesa) i el ministre de l'Interior, Eugène Étienne (que representava els Departaments francesos d'Algèria, i també diputat per Orà). La divisió administrativa es duu a terme seguint informes dels coronels Lapérinne i Ronget.
* El 20 de juny de 1909 fou signada la convenció de Niamey que modifica el traçat de la frontera. L'acord fou corregit el 16 d'agost de 1909, Algèria recupera part de Tassili n'Ajjer i In Guezzam en particular. L'acord va ser aprovat per una decisió del President (Aristide Briand), el 16 d'agost de 1911.

## Traçat

La frontera algeriano-nigeriana està marcada per 12 mollons al llarg dels seus 951 km.seguint tres línies rectes. entre punts geogràfics 4° 16 0' 0 Est - 19° 8 44' 0 Nord i 11° 59 54' 60 Est - 23° 30 54' 0 Nord.
* Comença al trifini entre l'Algèria, Mali i el Níger per partir en direcció Nord-Est uns 165 km fins a la Carretera Nacional 1, 15 km al sud d'In Guezzam.
* Després d'una altra línia a 230 km fins a un punt situat a tres quilòmetres al nord dels pous d'In Azaoua.
* Finalment, continua al llarg d'una tercera línia recta de 560 quilòmetres pel trifini entre Algèria, el Níger i Líbia al nivell del massís de Gharat Dhireout El Djmel al parc nacional de Tassili N'Ajjer.

## Bibliografia

* Décret de Ratification et Convention relative au bornage de la frontière d'État entre la République Algérienne Démocratique et Populaire et la République du Niger, Journal Officiel de la République Algérienne, JO N° 54 du 27 décembre 1983, Page 3125, Page 3126

## Referències

* ↑ «Algeria». The World Factbook. Central Intelligence Agency.
* ↑ «Niger». The World Factbook. Central Intelligence Agency.
* ↑ L'expérience algérienne en matière de délimitation des frontières terrestres, Mr Abdeljalil Belala, Directeur des Affaires Juridiques, Ministère des Affaires Étrangères, Algérie, International Symposium on Land and River Boundary Demarcation and Maintenance in Support of Borderland Development Bangkok, 7-9 November 2006
* ↑ «International Boundary Study No. 99 – May 1, 1970 Algeria – Niger Boundary (Country Codes: AG-NG) The Geographer Office of the Geographer Bureau of Intelligence and Research». Arxivat de l'original el de maig 3, 2012. [Consulta: de febrer 21, 2018].
* ↑ S. Hamam Ghania «Préservation de l'intégrité territoriale : une œuvre de longue haleine». El Djeich, Hors-série 2/4, 01-11-2012, pàg. 48-51. Arxivat de l'original el 2016-11-10 [Consulta: 21 febrer 2018].